text: Håndbold-sponsorer "trues" af KIF-direktør  
  17 august 2012 kl. 08.28
  KIF-direktør Jens Boesen sender stærkt signal til sponsorer: KIF går ned uden en fusion med København.
  Uden et københavner-samarbejde kan KIF Kolding ikke opretholde sin top-fire målsætning. Det mener KIF direktør, Jens Boesen.
  En årerække med skræntende økonomi betyder, at der må ske drastiske ændringer, hvis der fortsat skal være tophåndbold i Kolding de kommende år. Det skriver JydskeVestkysten.
  Derfor er et samarbejde med tidligere AG København eneste mulighed for at bevare KIF på et højt niveau. Hvis klubben fortsætter med den nuværende økonomi, kan klubben ikke længere spille en rolle i dansk tophåndbold, mener direktøren.
  - Så skal man tale top syv i stedet for top fire. Det er ikke realistisk at spille Europa Cup længere. Der er bare ikke penge til det, siger han til JydskeVestkysten.
  